બટાકા ઉગાડનારા ખેડૂતો પર થયેલા કેસ અને તેને લઈને ઊભો થયેલો વિવાદ કેસ પાછો લેવાની જાહેરાત બાદ પણ બિયારણની માન્યતા અને માલિકીહક તરફ ફંટાઈ રહ્યો છે.

જો એમ થશે તો દેશભરના ખેડૂતોનો દ્રોહ થયો ગણાશે

ખેડૂતોની સાથે જેઓ પેપ્સિકો સામે લડતમાં જોડાયેલા છે એવા કૃષિ કર્મશીલ કપિલ શાહે કહ્યું હતું કે કંપનીએ કરેલી જાહેરાતમાં એક બાબત ચલાવી લેવાય એમ નથી. 

કંપની કહે છે કે દિલ્હીમાં સરકાર સાથેની વાટાઘાટમાં એવું નક્કી થયું છે કે બીજના અધિકારો અંગે કાયમી નિવેડો લાવવામાં આવશે પરંતુ હકીકતમાં કાયદામાં કાયમી નિવેડો લાવવામાં આવેલો છે અને બ્રીડરના અધિકારની ઉપરવટ ખેડૂતોના અધિકાર સ્થાપિત કરવામાં આવ્યા છે. 

કપિલ શાહે કહ્યુ કે સરકારને અમારી વિનંતિ છે કે કંપનીઓના દબાણ હેઠળ કાયદામાં આપેલા અધિકારો સાથે ચેડા કરવામાં ન આવે. જો એમ થશે તો દેશભરના ખેડૂતોનો દ્રોહ થયો ગણાશે. 

તેમણે પેપ્સિકો કંપનીને કેસ પરત ખેંચવાની દરખાસ્ત વહેલામાં વહેલી તકે રજૂ કરીને પોતાનો ઇરાદો સ્પષ્ટ કરવાની અપીલ પણ કરી છે.

રાજ્ય સરકાર અસરગ્રસ્ત ખેડૂતો અને તેમના પ્રતિનિધિઓને સાથે રાખ્યા વગર પેપ્સિકો સાથે વાટાઘાટ કરશે તો પ્રજામાં શંકા ઊભી થશે એવી વાત પણ તેમણે રજૂ કરી હતી.

આપને આ પણ વાચવું ગમશે 

કેસ ખરેખર તો ખેડૂતોને લાગુ પડતો જ નથી  

પ્રોટેક્શન ઓફ પ્લાન્ટ વેરાઇટી એન્ડ ફાર્મર્સ રાઇટ એક્ટ એક્સપર્ટ હેમાંગ બક્ષીએ બીબીસી સાથે વાત કરતાં જણાવ્યું હતું કે ભારતીય કિસાન સંઘ દ્વારા મને જાણ થઇ કે દેશમાં આ પ્રકારનો પ્રથમ કેસ છે. 

તેઓ કહે છે કે ભારત સરકારનો પ્રોટેક્શન ઓફ પ્લાન્ટ વેરાઇટી એક્ટ છે એમાં જે સેક્શન 39 છે. જે મુજબ જ્યાં સુધી ખેડૂત પોતાના કન્ટેનરમાં પેક ન કરતો હોય ત્યાં સુધી તે સોઇંગ, રીસોઇંગ, એક્સચેન્જ, વેચાણ કરવા માટે મુક્ત છે. 

આ કેસમાં ખેડૂતોએ પોતાના કન્ટેનરમાં પેક કર્યું જ નહોતું, છૂટક(લૂઝ) જ હતું. 

તેઓ કહે છે કે એ ઉપરાંત એ કાયદામાં એમ પણ લખેલું છે કે પ્રોટેક્ટેડ વેરાઇટીનું પણ તેઓ કલ્ટીવેશન કરી શકે છે. એટલે કે આ કંપનીએ રજીસ્ટ્રેશન કરેલું છે એ સર્ટીફીકેટ હોય તે છતાં પણ ખેડૂત વાવેતર કરવા માટે આઝાદ છે. 

હેમાંગ બક્ષી આને આઇપીઆર એટલે કે ઇન્ટલેક્ચ્યુઅલ પ્રોપર્ટી રાઇટ્સનો મામલો ગણાવે છે. 

તેઓ કહે છે કે ભારતે એના કાયદામાં ખેડૂતોને સંપૂર્ણપણે બહાર રાખેલા છે, એમાં ત્યાં સુધી લખેલું છે કે આ કાયદાની રચના થઇ એ પહેલાથી ખેડૂતો જે પણ પરિસ્થિતિમાં કામ કરતા હતા એ જ સ્થિતિમાં કામ કરવા... \n\nમને ઉપરના લેખ માટે સારું શીર્ષક આપો.
ગુજરાતમાં ખેડૂતો સામે પેપ્સિકો કેસ : જો એમ થશે તો દેશભરના ખેડૂતોનો દ્રોહ થયો ગણાશે